Palvelukaupan yleissopimuksen liitteenä oleva toinen pöytäkirja - Rahoituspalvelukomitean päätös, jolla hyväksytään palvelukaupan yleissopimuksen liitteenä oleva toinen pöytäkirja - Palvelukauppaneuvoston päätös rahoituspalvelusitoumuksista - Palvelukauppaneuvoston toinen päätös rahoituspalveluista



Virallinen lehti nro L 167 , 06/07/1996 s. 0025 - 0042



PALVELUKAUPAN YLEISSOPIMUKSEN LIITTEENÄ OLEVA TOINEN PÖYTÄKIRJA MAAILMAN KAUPPAJÄRJESTÖN, jäljempänä `WTO`, jäsenet, jäljempänä `asianomaiset jäsenet`, joiden erityisten sitoumusten listat ja listat poikkeuksista palvelukaupan yleissopimuksen rahoituspalveluja koskevasta II artiklasta ovat tämän pöytäkirjan liitteenä, OVAT NEUVOTELLEET rahoituspalveluista 15 päivänä huhtikuuta 1994 Marrakeshissa tehdyn ministeripäätöksen määräysten mukaisesti, OTTAVAT HUOMIOON rahoituspalveluja koskevan toisen liitteen ja kyseisen liitteen soveltamisesta 30 päivänä kesäkuuta 1995 tehdyn palvelukauppaneuvoston päätöksen, SOPIVAT SEURAAVISTA MÄÄRÄYKSISTÄ: 1. Tähän pöytäkirjaan liitetyt jotakin jäsentä koskevat erityisten sitoumusten lista ja lista poikkeuksista rahoituspalveluja koskevasta II artiklasta korvaavat tämän pöytäkirjan tullessa kyseisen jäsenen osalta voimaan kyseistä jäsentä koskevat erityisten sitoumusten listan rahoituspalvelua koskevat osat ja listan poikkeuksista II artiklasta. 2. Tämä pöytäkirja on avoinna asianomaisten jäsenten kirjallisesti tai muutoin tekemälle hyväksymiselle 30 päivään kesäkuuta 1996 asti. 3. Tämä pöytäkirja tulee voimaan kolmantenakymmenentenä päivänä sen päivän jälkeen, jona kaikki asianomaiset jäsenet ovat sen hyväksyneet. Jos kaikki asianomaiset jäsenet eivät ole hyväksyneet sitä 1 päivään heinäkuuta 1996 mennessä, pöytäkirjan ennen tuota päivää hyväksyneet jäsenet voivat 30 päivän sisällä kyseisestä päivästä päättää pöytäkirjan voimaantulosta. 4. Tämä pöytäkirja talletetaan Maailman kauppajärjestön pääjohtajan huostaan. Maailman kauppajärjestön pääjohtaja toimittaa viipymättä jokaiselle jäsenelle todistetun jäljennöksen tästä pöytäkirjasta ja ilmoitukset pöytäkirjan 3 kohdan mukaisista hyväksymisistä. 5. Tämä pöytäkirja rekisteröidään Yhdistyneiden Kansakuntien peruskirjan 102 artiklan määräysten mukaisesti. Tehty Genevessä . . . päivänä . . . kuuta tuhatyhdeksänsataayhdeksänkymmentäviisi, yhtenä kappaleena englannin-, ranskan- ja espanjankielellä, ja jokainen teksti on yhtä todistusvoimainen, jollei muuta ole määrätty tässä pöytäkirjassa liitteenä olevien listojen osalta. THE EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTS Supplement 1 Revision (This is authentic in English only) This text replaces the Financial Services section contained in: pages 61 to 77 of document GATS/SC/31, pages 24 to 29 of document GATS/SC/7, pages 23 to 26 of document GATS/SC/33 and pages 30 to 32 of document GATS/SC/82. EUROPEAN COMMUNITY AND ITS MEMBER STATES SCHEDULE OF SPECIFIC COMMITMENTS Modes of supply: (1) Cross-border supply (2) Consumption abroad (3) Commercial presence (4) Presence of natural persons >TAULUKON PAIKKA> EUROPEAN COMMUNITIES AND THEIR MEMBER STATES FINAL LIST OF ARTICLE II (EXEMPTIONS) (This is authentic in English only) EUROPEAN COMMUNITIES AND THEIR MEMBER STATES >TAULUKON PAIKKA> PÄÄTÖS PALVELUKAUPAN YLEISSOPIMUKSEN LIITTEENÄ OLEVAN TOISEN PÖYTÄKIRJAN HYVÄKSYMISESTÄ Palvelukauppaneuvoston 21 päivänä heinäkuuta 1995 tekemä PALVELUKAUPPANEUVOSTO, joka OTTAA HUOMIOON rahoituspalveluista 15 päivänä huhtikuuta 1994 Marrakeshissa tehdyn päätöksen määräysten mukaisesti käytyjen neuvottelujen tulokset, OTTAA HUOMIOON rahoituspalveluja koskevan toisen liitteen ja kyseisen liitteen soveltamisesta 30 päivänä kesäkuuta 1995 tehdyn palvelukauppaneuvoston päätöksen, PÄÄTTÄÄ SEURAAVAA: 1. Hyväksytään palvelukaupan yleissopimuksen liitteenä olevan toisen pöytäkirjan teksti. 2. Alkaen välittömästi ja jatkuen palvelukaupan yleissopimuksen liitteenä olevan toisen pöytäkirjan voimaantuloon saakka jäsenet eivät saa sikäli kuin se vain on mahdollista niiden voimassa olevan lainsäädännön mukaisesti toteuttaa toimenpiteitä, jotka ovat ristiriidassa niille näistä neuvotteluista aiheutuvien sitoumusten kanssa. 3. Palvelukauppaneuvosto valvoo asianomaisten jäsenten suorittamaa pöytäkirjan hyväksymistä, ja se tutkii jäsenen pyynnöstä 2 kohdan soveltamisesta aiheutuvat huolenaiheet. PÄÄTÖS RAHOITUSPALVELUSITOUMUKSISTA Palvelukauppaneuvoston 21 päivänä heinäkuuta 1995 tekemä PALVELUKAUPPANEUVOSTO, joka OTTAA HUOMIOON rahoituspalveluja koskevan toisen liitteen ja palvelukaupan yleissopimuksen liitteenä olevan toisen pöytäkirjan, OTTAA HUOMIOON rahoituspalveluja koskevan toisen liitteen soveltamisesta 30 päivänä kesäkuuta 1995 tehdyn palvelukauppaneuvoston päätöksen, KIINNITTÄÄ HUOMIOTA rahoituspalveluista 15 päivänä huhtikuuta 1994 Marrakeshissa tehdyn päätöksen määräysten mukaisesti käytyjen neuvottelujen tulokseen, PÄÄTTÄÄ SEURAAVAA: 1. Jos palvelukaupan yleissopimuksen (GATS) liitteenä oleva toinen pöytäkirja ei tule voimaan sopimuksen 3 kohdan mukaisesti: a) Sen estämättä, mitä GATS-sopimuksen XXI artiklassa määrätään, jäsen voi 60 päivän kuluessa 1 päivästä elokuuta 1996 alkaen muuttaa tai peruuttaa kokonaan tai osittain sen listaan merkityt rahoituspalveluja koskevat erityiset sitoumukset. b) Sen estämättä, mitä GATS-sopimuksen II artiklassa ja II artiklan poikkeustapauksia koskevan liitteen 1 ja 2 kohdassa määrätään, jäsen voi a) alakohdassa tarkoitetussa määräajassa kirjata kyseiseen liitteeseen rahoituspalveluja koskevia toimenpiteitä, jotka ovat ristiriidassa GATS-sopimuksen II artiklan 1 kohdan kanssa. 2. Rahoituspalvelukomitea vahvistaa tarpeelliset menettelyt 1 kohdan täytäntöönpanemiseksi. RAHOITUSPALVELUJA KOSKEVA TOINEN PÄÄTÖS Palvelukauppaneuvoston 21 päivänä heinäkuuta 1995 tekemä PALVELUKAUPPANEUVOSTO, joka OTTAA HUOMIOON rahoituspalveluja koskevan toisen liitteen, KIINNITTÄÄ HUOMIOTA rahoituspalveluja koskevan 15 päivänä huhtikuuta 1994 Marrakeshissa hyväksytyn päätöksen määräysten mukaisesti käytyjen neuvottelujen tulokseen, OTTAA HUOMIOON rahoituspalveluja koskevan liitteen soveltamisesta 30 päivänä kesäkuuta 1995 tehdyn palvelukauppaneuvoston päätöksen, PÄÄTTÄÄ SEURAAVAA: 1. Sen estämättä, mitä palvelukaupan yleissopimuksen (GATS) XXI artiklassa määrätään, jäsen voi 60 päivän kuluessa 1 päivästä marraskuuta 1997 alkaen muuttaa tai peruuttaa kokonaan tai osittain sen listaan merkityt rahoituspalveluja koskevat erityiset sitoumukset. 2. Sen estämättä, mitä GATS-sopimuksen II artiklassa ja II artiklan poikkeustapauksia koskevan liitteen 1 ja 2 kohdassa määrätään, jäsen voi 1 kohdassa tarkoitetussa määräajassa kirjata kyseiseen liitteeseen rahoituspalveluja koskevia toimenpiteitä, jotka ovat ristiriidassa GATS-sopimuksen II artiklan 1 kohdan kanssa. 3. Palvelukauppaneuvosto valvoo neuvotteluja, joita voidaan käydä ennen 1 kohdassa täsmennettyä päivää. Se vahvistaa myös tarvittavat menettelyt 1 ja 2 kohdan soveltamiseksi. 4. Tämän päätöksen soveltaminen riippuu palvelukaupan yleissopimuksen liitteenä olevan toisen pöytäkirjan voimaantulosta.